Üldkohtu (kuues koda) 4. detsembri 2014. aasta otsus – Sales & Solutions vs. Siseturu Ühtlustamise Amet – Inceda (WATT ja WATT)
(liidetud kohtuasjad T‑494/13 ja T‑495/13)
Ühenduse kaubamärk – Kehtetuks tunnistamise menetlus – Ühenduse kujutismärk WATT ja ühenduse sõnamärk WATT – Absoluutne keeldumispõhjus – Kirjeldavus – Määruse (EÜ) nr 207/2009 artikli 7 lõike 1 punkt c
1.                     Ühenduse kaubamärk – Ühenduse kaubamärgi mõiste ja ühenduse kaubamärgi omanikuks saamine – Absoluutsed keeldumispõhjused – Kaubamärk, mis koosneb eranditult märkidest või tähistest, mis võivad tähistada kauba või teenuse omadusi – Eesmärk – Vaba kasutatavuse nõue (nõukogu määrus nr 207/2009, artikli 7 lõike 1 punkt c) (vt punktid 16 ja 17)
2.                     Ühenduse kaubamärk – Ühenduse kaubamärgi mõiste ja ühenduse kaubamärgi omanikuks saamine – Absoluutsed keeldumispõhjused – Kaubamärk, mis koosneb eranditult märkidest või tähistest, mis võivad tähistada kauba või teenuse omadusi – Kriteeriumid (nõukogu määrus nr 207/2009, artikli 7 lõike 1 punkt c) (vt punktid 18–21)
3.                     Ühenduse kaubamärk – Loobumine, tühisus ja kehtetuks tunnistamine – Absoluutsed kehtetuks tunnistamise põhjused – Registreerimine määruse nr 207/2009 artikli 7 lõike 1 punkti c rikkudes – Sõna‑ ja kujutismärk WATT (nõukogu määrus nr 207/2009, artikli 7 lõike 1 punkt c) (vt punktid 28, 32–34, 38 ja 43)
4.                     Ühenduse kaubamärk – Ühenduse kaubamärgi mõiste ja ühenduse kaubamärgi omanikuks saamine – Kaubamärgi varasem registreerimine teatud liikmesriikides – Mõju (vt punkt 45)
Ese
Kohtuasjas T‑494/13, hagi Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 15. juuli 2013. aasta otsuse (asi R 1192/2012‑4) peale, ja kohtuasjas T‑495/13, hagi Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 15. juuli 2013. aasta otsuse (asi R 1193/2012‑4) peale, mis käsitlevad Inceda Holding GmbH ja Sales & Solutions GmbH vahelisi kehtetuks tunnistamise menetlusi.
Resolutsioon
1.
Jätta hagid rahuldamata.
2.
Jätta Sales & Solutions GmbH kohtukulud tema enda kanda ning mõista temalt välja Siseturu Ühtlustamise Ameti (kaubamärgid ja tööstusdisainilahendused) ja Inceda Holding GmbH kohtukulud liidetud kohtuasjades T‑494/13 ja T‑495/13.